Diari Oficial de la Generalitat Valenciana


Sumari del DOGV 7705, del 26-01-2016 (2016/320)

RESOLUCIÓ de 15 de desembre de 2015, de la Conselleria d'Educació, Investigació, Cultura i Esport, per la qual es modifica l'autorització al centre privat d'Educació Infantil, Primària i Secundària Sagrada Família de Silla.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7705

Data del DOGV
:   26-01-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/320


Data del document
:   15-12-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Silla
    * centre d'ensenyament

RESOLUCIÓ de 15 de desembre de 2015, de la Conselleria d'Educació, Investigació, Cultura i Esport, per la qual es modifica l'autorització al centre privat d'Educació Infantil, Primària i Secundària Sagrada Família de Silla.  
 [2016/320]  
L'expedient ha sigut iniciat a instàncies del representant de la titularitat del centre privat d'Educació Infantil, Primària i Secundària Sagrada Familia de Silla, número de codi 18767993, que sol·licita la modificació de l'autorització per ampliació de tres unitats d'Educació Primària i quatre unitats d'Educació Secundària Obligatòria.  
  
La Direcció General de Centres i Personal Docent va informar favorablement, el 29 de juny de 2012, l'adequació de les instal·lacions proposades, quant a espais educatius, d'acord amb la normativa aplicable.  
  
Vista la proposta favorable de la direcció territorial competent en matèria educativa, que inclou l'informe favorable de la Unitat Tècnica de Construccions, respecte a les instal·lacions, i l'informe favorable de la inspecció educativa, respecte al professorat i titulacions respectives d'una unitat d'Educació Primària que es posa en funcionament, de conformitat amb la normativa aplicable.  
Vist el compromís de la titularitat del centre de presentar, abans de l'inici del curs escolar, la relació del professorat i les titulacions respectives de la resta de les unitats, de conformitat amb la legislació aplicable.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 132/2010, de 12 de febrer (BOE 12.03.2010), pel qual s'establixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària; i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent, de data 15 de desembre de 2015, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 de març de 2013, resolc:  
  
Primer  
Modificar l'autorització del centre que a continuació s'indica en els termes que s'especifiquen:  
Codi: 13106564.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Sagrada Família.  
Titular: Patronat Asilo Sagrada Familia.  
Domicili: carrer de les Riberes, número 6.  
Localitat: Silla (46333).  
Província: València.  
Modificació que s'autoritza:  
Ampliació de tres unitats d'Educació Primària i quatre unitats d'Educació Secundària Obligatòria, de manera que el centre queda configurat, en la seua totalitat, amb la composició següent:  
- 6 unitats d'Educació Infantil, segon cicle, amb 148 llocs escolars.  
  
- 12 unitats d'Educació Primària, amb 300 llocs escolars.  
- 8 unitats d'Educació Secundària Obligatòria, amb 240 llocs escolars.  
- 1 unitat d'Educació Especial (suport a la integració per a Educació Infantil i Primària), amb 15 llocs escolars.  
  
Segon  
El centre haurà de completar la relació del professorat i les titulacions adequades a les ensenyances que s'autoritzen, davant de la direcció territorial corresponent, per a la seua aprovació abans de l'inici de les activitats educatives, amb un informe previ favorable de la inspecció educativa.  
  
Tercer  
Quant a la modificació de convenis o concerts educatius subscrits amb el centre, caldrà ajustar-se al que disposa l'article 35 de l'Orde 7/2013, de 30 de gener (DOCV 31.01.2013), de la Conselleria d'Educació, Cultura i Esport, per la qual s'establix el procediment que s'ha de seguir pels centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, la seua pròrroga, o la modificació d'aquests i s'aproven els models de documents administratius en què s'han de formalitzar els esmentats convenis o concerts, publicats en la Resolució de 4 de març de 2015 (DOCV 10.03.2015), de la Conselleria d'Educació, Cultura i Esport, per la qual es publiquen els models de documents administratius i addendes a subscriure per els centres privats concertats, segons el que disposa l'Orde 3/2015, de 28 de gener.  
  
Quart  
La present autorització donarà lloc a les corresponents inscripcions en el Registre de centres docents de la Comunitat Valenciana.  
  
Quint  
La present resolució tindrà efectes des de la data en què es dicta; no obstant això, els seus efectes acadèmics per a la desena unitat d'Educació Primària són per a l'inici del curs escolar 2015-2016 i per a la resta de les unitats que s'autoritzen són per al pròxim curs escolar.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.98), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser notificada.  
Per als interessats que no siguen objecte de notificació, els terminis començaran a comptar des de l'endemà de ser publicada en el Diari Oficial de la Comunitat Valenciana.  
  
València, 15 de desembre de 2015.- El conseller d'Educació, Investigació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Investigació: Miguel Soler Gracia.